LV Eiropas Savienības Oficiālais Vēstnesis L 317/36

KOMISIJAS LĒMUMS

(2009. gada 26. novembris),

ar ko apstiprina tās gada un daudzgadu programmas un Kopienas finansiālo ieguldījumu atsevišķu dzīvnieku slimību un zoonožu izskaušanai, kontrolei un uzraudzībai, ko dalībvalstis iesniegušas 2010. gadam un turpmākajiem gadiem

(izziņots ar dokumenta numuru C(2009) 9131)

(2009/883/EK)

EIROPAS KOPIENU KOMISIJA,

ņemot vērā Eiropas Kopienas dibināšanas līgumu,

ņemot vērā Padomes 2009. gada 25. maija Lēmumu 2009/470/EK par izdevumiem veterinārijas jomā (1) un jo īpaši tā 27. panta 5. punktu,

tā kā:

(1) Lēmumā 2009/470/EK paredzētas tādu programmu Kopienas finansiālā ieguldījuma piešķiršanas procedūras, kas paredzētas dzīvnieku slimību un zoonožu izskaušanai, kontrolei un uzraudzībai.

(2) Turklāt Lēmuma 2009/470/EK 27. panta 1. punktā paredzēts, ka jāievieš Kopienas finansiālais pasākums, lai atmaksātu izdevumus, kas dalībvalstīm radušies, finansējot valsts programmas, kuras paredzētas, lai izskaustu, kontrolētu un uzraudzītu minētā lēmuma pielikumā norādītās dzīvnieku slimības un zoonozes.

(3) Padomes 2006. gada 19. decembra Lēmums 2006/965/EK, ar ko groza Lēmumu 90/424/EEK par izdevumiem veterinārijas jomā (2), aizstāja minētā lēmuma 24. pantu ar jaunu noteikumu. Lēmumā 2006/965/EK paredzēts, ka govju enzootiskās leikozes un Aujeski slimības apkarošanas programmas varētu turpināt finansēt līdz 2010. gada 31. decembrim kā pārejas pasākumus.

(4) Komisijas 2008. gada 25. aprīļa Lēmumā 2008/341/EK, ar ko nosaka, kādiem Kopienas kritērijiem atbilst valsts programmas par atsevišķu dzīvnieku slimību un zoonožu apkarošanu, kontroli un uzraudzību (3), paredzēts, ka dalībvalstu iesniegtajām programmām jāatbilst Lēmuma 2008/341/EK pielikumā noteiktajiem kritērijiem, lai šīs programmas varētu apstiprināt kā pasākumus saskaņā ar Lēmuma 2009/470/EK 27. panta 1. punktu.

(5) Eiropas Parlamenta un Padomes 2001. gada 22. maija Regulā (EK) Nr. 999/2001, ar ko paredz noteikumus dažu transmisīvo sūkļveida encefalopātiju profilaksei, kontrolei un apkarošanai (4), paredzētas dalībvalstu īstenotas transmisīvo sūkļveida encefalopātiju (TSE) gada uzraudzības programmas attiecībā uz liellopiem, kazām un aitām.

(6) Padomes 2005. gada 20. decembra Direktīvā 2005/94/EK, ar ko paredz Kopienas pasākumus putnu gripas kontrolei (5), paredzētas arī dalībvalstu uzraudzības programmas, kas jāveic attiecībā uz mājputniem un savvaļas putniem, lai, tostarp pamatojoties uz regulāri atjauninātiem riska novērtējumiem, palīdzētu iegūt zināšanas par draudiem, ko rada savvaļas putni saistībā ar visiem putnu izcelsmes gripas vīrusiem. Jāapstiprina arī minētās gada uzraudzības programmas un to finansējums.

(7) Dažas dalībvalstis ir iesniegušas Komisijai gada programmas, kurām tās vēlas saņemt Kopienas finansiālu atbalstu un kuras paredzētas dzīvnieku slimību izskaušanai, kontrolei un uzraudzībai, pārbaužu programmas zoonožu profilaksei un gada uzraudzības programmas, kas paredzētas, lai izskaustu un uzraudzītu dažas TSE.

(8) Saskaņā ar Komisijas Lēmumu 2007/782/EK (6) un Komisijas Lēmumu 2008/897/EK (7) 2008. un 2009. gadā tika apstiprinātas dažas dalībvalstu iesniegtās dzīvnieku slimību izskaušanas, kontroles un uzraudzības daudzgadu programmas. Izdevumu saistības minēto daudzgadu programmu ieviešanai pieņēma saskaņā ar 76. panta 3. punktu Padomes 2002. gada 25. jūnija Regulā (EK, Euratom) Nr. 1605/2002 par Finanšu regulu, ko piemēro Eiropas Savienības vispārējam budžetam (8). Pirmās budžeta saistības attiecībā uz minētajām programmām veica pēc to apstiprināšanas. Visas turpmākās gada saistības Komisija nosaka, ņemot vērā iepriekšējā gada programmas izpildi, pamatojoties uz lēmumu piešķirt ieguldījumu, kas minēts Lēmuma 2009/470/EK 27. panta 5. punktā.

(9) Regula (EK) Nr. 999/2001, kas grozīta ar Komisijas Regulu (EK) Nr. 103/2009 (9), nosaka stingrākas prasības, kas jāievēro gadījumos, kad pienlopu ganāmpulki inficēti ar klasisko skrepi slimību.

(10) Kipra 2009. gadā iesniedza daudzgadu programmu skrepi slimības uzraudzībai un izskaušanai, kas atbilst jaunākajiem Regulas (EK) Nr. 999/2001 grozījumiem. Ar Komisijas Lēmumu 2009/560/EK (10) tika apstiprināta skrepi izskaušanas daudzgadu programma, kurā tāda personāla izmaksas, kas pieņemts darbā, lai veiktu vienīgi programmā paredzētos uzdevumus, un izmaksas par liemeņu iznīcināšanu bija iekļautas Kopienas finansiālā ieguldījuma attiecināmajās izmaksās. Tāpēc ir jāapstiprina Kipras iesniegtais skrepi izskaušanas daudzgadu programmas otrais un pēdējais gads, kas paredz tāda paša līmeņa Kopienas finansējumu un attiecināmos pasākumus kā pirmajā gadā.

(11) Komisija ir novērtējusi dalībvalstu iesniegtās gada programmas, kā arī 2008. un 2009. gadā apstiprināto daudzgadu programmu nākamo (otro vai trešo) gadu gan no veterinārā, gan finansiālā viedokļa. Minētās programmas tika uzskatītas par atbilstošām attiecīgajiem Kopienas tiesību aktiem veterinārijas jomā, un jo īpaši Lēmumā 2008/341/EK izklāstītajiem kritērijiem.

(12) Ņemot vērā gada un daudzgadu programmu nozīmīgumu Kopienas mērķu sasniegšanā dzīvnieku un sabiedrības veselības jomā un tādēļ, ka visās dalībvalstīs ir jāpiemēro TSE un putnu gripas apkarošanas programmas, ir lietderīgi noteikt attiecīgo Kopienas finansiālā ieguldījuma likmi, lai līdz maksimālajai summai, kas paredzēta katrai programmai, kompensētu izmaksas, kuras attiecīgajām dalībvalstīm radušās par šajā lēmumā minētajiem pasākumiem.

(13) Labākas pārvaldības labad, Kopienas līdzekļu efektīvākai izmantošanai un pārredzamības uzlabošanai vajadzības gadījumā ir jānosaka arī vidējās izmaksas, kuras dalībvalstīm kompensē par katras programmas konkrētajām izmaksām, piemēram, par dalībvalstīs izmantotiem testiem un kompensācijām īpašniekiem, lai segtu zaudējumus, kas tiem rodas, nokaujot vai piespiedu kārtā nokaujot dzīvniekus.

(14) Saskaņā ar Padomes 2005. gada 21. jūnija Regulu (EK) Nr. 1290/2005 par kopējās lauksaimniecības politikas finansēšanu (11) dzīvnieku slimību izskaušanas un uzraudzības programmas tiek finansētas no Eiropas Lauksaimniecības garantiju fonda līdzekļiem. Finanšu kontroles vajadzībām jāpiemēro minētās regulas 9., 36. un 37. pants.

(15) Kopienas finansiālais ieguldījums jāpiešķir ar noteikumu, ka plānotās darbības tiek veiktas efektīvi un ka kompetentās iestādes šajā lēmumā noteiktajā termiņā sniedz visu nepieciešamo informāciju.

(16) Efektīvas pārvaldības labad visi iesniegtie izdevumi Kopienas finansiālā ieguldījuma saņemšanai jāizsaka euro. Saskaņā ar Regulu (EK) Nr. 1290/2005 valūtas maiņas kurss izdevumiem, kas nav euro, ir pēdējais valūtas maiņas kurss, kuru Eiropas Centrālā banka ir noteikusi pirms tā mēneša pirmās dienas, kurā attiecīgā dalībvalsts ir iesniegusi pieteikumu.

(17) Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

IR PIEŅĒMUSI ŠO LĒMUMU.

I NODAĻA

GADA PROGRAMMAS

1. pants

Govju bruceloze

1. Ar šo laikposmam no 2010. gada 1. janvāra līdz 31. decembrim apstiprina Spānijas, Itālijas, Maltas, Kipras, Portugāles un Apvienotās Karalistes iesniegtās govju brucelozes izskaušanas programmas.

2. Kopienas finansiālais ieguldījums ir 50 % no izmaksām, kas radušās katrai no 1. punktā minētajām dalībvalstīm, lai veiktu laboratorijas testus un īpašniekiem kompensētu to nokauto dzīvnieku vērtību, uz kuriem attiecas minētās programmas, un iegādātos vakcīnu devas, un minētais ieguldījums nepārsniedz šādu summu:

a) EUR 2 000 000 Spānijai;

b) EUR 5 000 000 Itālijai;

c) EUR 75 000 Kiprai;

d) EUR 15 000 Maltai;

e) EUR 2 500 000 Portugālei;

f) EUR 2 700 000 Apvienotajai Karalistei.

3. Izmaksu maksimālais apjoms, ko dalībvalstīm atmaksā par 1. punktā minētajām programmām, vidēji nepārsniedz šādu summu:

a) rozbengāla testam EUR 0,2 par testu; b) SAT testam EUR 0,2 par testu; c) komplementa saistīšanas testam EUR 0,4 par testu; d) ELISA testam EUR 1 par testu; e) par nokautajiem dzīvniekiem EUR 375 par dzīvnieku.

2. pants

Govju tuberkuloze

1. Ar šo laikposmam no 2010. gada 1. janvāra līdz 31. decembrim apstiprina Īrijas, Spānijas, Itālijas, Portugāles un Apvienotās Karalistes iesniegtās govju tuberkulozes izskaušanas programmas.

2. Kopienas finansiālais ieguldījums ir 50 % no izmaksām, kas radušās katrai no 1. punktā minētajām dalībvalstīm, lai veiktu tuberkulīna un gamma-interferona testus un īpašniekiem kompensētu to nokauto dzīvnieku vērtību, uz kuriem attiecas minētās programmas, un minētais ieguldījums nepārsniedz šādu summu:

a) EUR 12 000 000 Īrijai;

b) EUR 7 500 000 Spānijai;

c) EUR 4 000 000 Itālijai;

d) EUR 1 000 000 Portugālei;

e) EUR 10 000 000 Apvienotajai Karalistei.

3. Izmaksu maksimālais apjoms, ko dalībvalstīm atmaksā par 1. punktā minētajām programmām, vidēji nepārsniedz šādu summu:

a) tuberkulīna testam EUR 1,75 par testu; b) gamma-interferona testam EUR 5 par testu; c) par nokautajiem dzīvniekiem EUR 375 par dzīvnieku.

3. pants

Aitu un kazu bruceloze

1. Ar šo laikposmam no 2010. gada 1. janvāra līdz 31. decembrim apstiprina Spānijas, Itālijas, Kipras un Portugāles iesniegtās aitu un kazu brucelozes izskaušanas programmas.

2. Kopienas finansiālais ieguldījums ir 50 % no izmaksām, kas radušās katrai no 1. punktā minētajām dalībvalstīm, lai iegādātos vakcīnas, veiktu laboratorijas testus un īpašniekiem kompensētu to nokauto dzīvnieku vērtību, uz kuriem attiecas minētās programmas, un minētais ieguldījums nepārsniedz šādu summu:

a) EUR 4 500 000 Spānijai;

b) EUR 3 500 000 Itālijai;

c) EUR 75 000 Kiprai;

d) EUR 1 100 000 Portugālei.

3. Izmaksu maksimālais apjoms, ko dalībvalstīm atmaksā par 1. punktā minētajām programmām, vidēji nepārsniedz šādu summu:

a) rozbengāla testam EUR 0,2 par testu; b) komplementa saistīšanas testam EUR 0,4 par testu; c) par nokautajiem dzīvniekiem EUR 50 par dzīvnieku.

4. pants

Infekciozais katarālais drudzis endēmiskos vai lielas bīstamības apgabalos

1. Ar šo laikposmam no 2010. gada 1. janvāra līdz 31. decembrim apstiprina Beļģijas, Bulgārijas, Čehijas, Dānijas, Vācijas, Igaunijas, Īrijas, Grieķijas, Spānijas, Francijas, Itālijas, Latvijas, Lietuvas, Luksemburgas, Ungārijas, Maltas, Nīderlandes, Austrijas, Polijas, Portugāles, Rumānijas, Slovēnijas, Slovākijas, Somijas un Zviedrijas iesniegtās infekciozā katarālā drudža izskaušanas un uzraudzības programmas.

2. Kopienas finansiālais ieguldījums ir 50 % no izmaksām, kas radušās katrai no 1. punktā minētajām dalībvalstīm, lai veiktu vakcināciju, laboratorijas testus viroloģiskas, seroloģiskas un entomoloģiskas uzraudzības nodrošināšanai un iegādātos slazdus un vakcīnas, un minētais ieguldījums nepārsniedz šādu summu:

a) EUR 4 500 000 Beļģijai;

b) EUR 6 000 Bulgārijai;

c) EUR 1 600 000 Čehijai;

d) EUR 50 000 Dānijai;

e) EUR 16 800 000 Vācijai;

f) EUR 130 000 Igaunijai;

g) EUR 80 000 Īrijai;

h) EUR 70 000 Grieķijai;

i) EUR 20 000 000 Spānijai;

j) EUR 40 000 000 Francijai;

k) EUR 2 700 000 Itālijai;

l) EUR 310 000 Latvijai;

m) EUR 630 000 Lietuvai;

n) EUR 300 000 Luksemburgai;

o) EUR 780 000 Ungārijai;

p) EUR 4 000 Maltai;

q) EUR 110 000 Nīderlandei;

r) EUR 1 000 000 Austrijai;

s) EUR 70 000 Polijai;

t) EUR 5 200 000 Portugālei;

u) EUR 110 000 Rumānijai;

v) EUR 590 000 Slovēnijai;

w) EUR 50 000 Slovākijai;

x) EUR 490 000 Somijai;

y) EUR 1 700 000 Zviedrijai.

3. Izmaksu maksimālais apjoms, ko dalībvalstīm atmaksā par 1. punktā minētajām programmām, vidēji nepārsniedz šādu summu:

a) ELISA testam EUR 2,5 par testu;

b) PCR testam EUR 10 par testu;

c) monovakcīnu iegādei EUR 0,3 par devu;

d) bivalentu vakcīnu iegādei EUR 0,45 par devu;

e) liellopu vakcinācijai EUR 1,50 par vakcinētu dzīvnieku neatkarīgi no izmantoto vakcīnu devu skaita un veida;

f) aitu un kazu vakcinācijai EUR 0,75 par vakcinētu dzīvnieku neatkarīgi no izmantoto vakcīnu devu skaita un veida.

5. pants

Salmoneloze (zoonozi izraisošas salmonellas) Gallus gallus vaislas, dējējputnu un broileru saimēs un tītaru saimēs (Meleagris gallopavo)

1. Ar šo laikposmam no 2010. gada 1. janvāra līdz 31. decembrim apstiprina Beļģijas, Bulgārijas, Čehijas, Dānijas, Igaunijas, Vācijas, Īrijas, Grieķijas, Spānijas, Francijas, Itālijas, Kipras, Latvijas, Lietuvas, Luksemburgas, Ungārijas, Maltas, Nīderlandes, Austrijas, Polijas, Portugāles, Rumānijas, Slovākijas, Slovēnijas un Apvienotās Karalistes iesniegtās programmas konkrētu zoonozi izraisošu salmonellu kontrolei Gallus gallus vaislas, dējējputnu un broileru saimēs un tītaru saimēs (Meleagris gallopavo).

2. Kopienas finansiālais ieguldījums ir 50 % no izmaksām, kas radušās katrai no 1. punktā minētajām dalībvalstīm, lai veiktu bakterioloģiskus un serotipēšanas testus oficiālās paraugu ņemšanas sistēmā, bakterioloģiskus testus, kas vajadzīgi, lai pārliecinātos par dezinfekcijas efektivitāti, testus, lai konstatētu pretmikrobu vielu klātbūtni vai baktēriju vairošanos inhibējošu ietekmi to putnu saimju audos, kuras testētas attiecībā uz salmonellu, iegādātos vakcīnas un kompensētu īpašniekiem nokauto Gallus gallus vaislas un dējējputnu un nokauto vaislas tītaru Meleagris gallopavo vērtību un iznīcināto olu vērtību, kā noteikts 3. punktā, un minētais ieguldījums nepārsniedz šādu summu:

a) EUR 2 000 000 Beļģijai;

b) EUR 20 000 Bulgārijai;

c) EUR 2 500 000 Čehijai;

d) EUR 200 000 Dānijai;

e) EUR 15 000 Igaunijai;

f) EUR 800 000 Vācijai;

g) EUR 100 000 Īrijai;

h) EUR 550 000 Grieķijai;

i) EUR 2 500 000 Spānijai;

j) EUR 3 500 000 Francijai;

k) EUR 1 250 000 Itālijai;

l) EUR 100 000 Kiprai;

m) EUR 420 000 Latvijai;

n) EUR 160 000 Lietuvai;

o) EUR 10 000 Luksemburgai;

p) EUR 2 500 000 Ungārijai;

q) EUR 150 000 Maltai;

r) EUR 3 500 000 Nīderlandei;

s) EUR 960 000 Austrijai;

t) EUR 3 500 000 Polijai;

u) EUR 255 000 Portugālei;

v) EUR 600 000 Rumānijai;

w) EUR 117 000 Slovēnijai;

x) EUR 730 000 Slovākijai;

y) EUR 52 000 Apvienotajai Karalistei.

3. Izmaksu maksimālais apjoms, ko dalībvalstīm atmaksā par 1. punktā minētajām programmām, vidēji nepārsniedz šādu summu:

a) bakterioloģiskajam testam (kultūra/izolēšana) EUR 5,0 par testu;

b) salmonellas vakcīnas devas iegādei EUR 0,05 par devu;

c) attiecīgo Salmonella spp. izolātu serotipēšanai EUR 20 par testu;

d) bakterioloģiskajam testam, kas vajadzīgs, lai pārliecinātos par dezinfekcijas efektivitāti mājputnu mītnēs pēc salmonellas pozitīvu saimju skaitliskā apjoma samazināšanas, – EUR 5,0 par testu;

e) testam, kas vajadzīgs, lai konstatētu pretmikrobu vielu klātbūtni vai baktēriju vairošanos inhibējošu ietekmi to putnu saimju audos, kuras testētas attiecībā uz salmonellu, – EUR 5 par testu;

f) nokauto pieaugušo Gallus gallus vaislas putnu vērtības kompensēšanai – EUR 4 par putnu;

g) nokauto komerciālo Gallus gallus dējējputnu vērtības kompensēšanai – EUR 2,20 par putnu;

h) nokauto pieaugušo Meleagris gallopavo vaislas tītaru vērtības kompensēšanai – EUR 12 par putnu;

i) iznīcināto pieaugušo Gallus gallus vaislas putnu inkubējamo olu vērtības kompensēšanai – EUR 0,20 par iznīcinātu olu;

j) iznīcināto Gallus gallus putnu pārtikas olu vērtības kompensēšanai – EUR 0,04 par iznīcinātu pārtikas olu;

k) iznīcināto pieaugušo Meleagris gallopavo vaislas tītaru inkubējamo olu vērtības kompensēšanai – EUR 0,40 par iznīcinātu olu.

6. pants

Klasiskais cūku mēris un Āfrikas cūku mēris

1. Kontroles un uzraudzības programmas:

a) ar šo laikposmam no 2010. gada 1. janvāra līdz 31. decembrim apstiprina Bulgārijas Vācijas, Francijas, Luksemburgas, Ungārijas, Rumānijas, Slovēnijas un Slovākijas iesniegtās programmas attiecībā uz klasisko cūku mēri;

b) ar šo laikposmam no 2010. gada 1. janvāra līdz 31. decembrim apstiprina Itālijas iesniegto programmu attiecībā uz Āfrikas cūku mēri.

2. Kopienas finansiālais ieguldījums ir 50 % no izmaksām, kas radušās katrai no 1. punktā minētajām dalībvalstīm, lai veiktu viroloģiskus un seroloģiskus testus mājas cūkām un savvaļas cūkām, un saskaņā ar Bulgārijas, Vācijas, Francijas, Rumānijas un Slovākijas iesniegtajām programmām – arī 50 % no izmaksām, kas radušās par to vakcīnu un ēsmu iegādi un izplatīšanu, ko izmanto savvaļas cūku vakcinēšanai, un minētais ieguldījums nepārsniedz šādu summu:

a) EUR 240 000 Bulgārijai;

b) EUR 1 400 000 Vācijai;

c) EUR 720 000 Francijai;

d) EUR 110 000 Itālijai;

e) EUR 25 000 Luksemburgai;

f) EUR 300 000 Ungārijai;

g) EUR 1 200 000 Rumānijai;

h) EUR 30 000 Slovēnijai;

i) EUR 515 000 Slovākijai.

3. Izmaksu maksimālais apjoms, ko dalībvalstīm atmaksā par 1. punktā minētajām programmām, ELISA testam vidēji nepārsniedz EUR 2,5 par testu.

7. pants

Cūku vezikulārā slimība

1. Ar šo laikposmam no 2010. gada 1. janvāra līdz 31. decembrim apstiprina Itālijas iesniegto cūku vezikulārās slimības izskaušanas programmu.

2. Kopienas finansiālais ieguldījums ir 50 % no izmaksām par laboratorijas testiem un nepārsniedz EUR 450 000.

8. pants

Putnu gripa mājputnu un savvaļas putnu vidū

1. Ar šo laikposmam no 2010. gada 1. janvāra līdz 31. decembrim apstiprina Beļģijas, Bulgārijas, Čehijas, Dānijas, Vācijas, Igaunijas, Īrijas, Grieķijas, Spānijas, Francijas, Itālijas, Kipras, Latvijas, Luksemburgas, Ungārijas, Maltas, Nīderlandes, Austrijas, Polijas, Portugāles, Rumānijas, Slovēnijas, Slovākijas, Somijas, Zviedrijas un Apvienotās Karalistes iesniegtās programmas, lai apsekotu putnu gripu mājputnu un savvaļas putnu vidū.

2. Kopienas finansiālais ieguldījums ir 50 % no izmaksām, kas radušās katrai dalībvalstij, lai veiktu laboratorijas testus, un vienreizējs maksājums, kas paredzēts paraugu ņemšanai no savvaļas putniem, un minētais ieguldījums nepārsniedz šādu summu:

a) EUR 135 000 Beļģijai;

b) EUR 50 000 Bulgārijai;

c) EUR 85 000 Čehijai;

d) EUR 200 000 Dānijai;

e) EUR 350 000 Vācijai;

f) EUR 10 000 Igaunijai;

g) EUR 110 000 Īrijai;

h) EUR 70 000 Grieķijai;

i) EUR 300 000 Spānijai;

j) EUR 250 000 Francijai;

k) EUR 650 000 Itālijai;

l) EUR 20 000 Kiprai;

m) EUR 60 000 Latvijai;

n) EUR 10 000 Luksemburgai;

o) EUR 300 000 Ungārijai;

p) EUR 10 000 Maltai;

q) EUR 350 000 Nīderlandei;

r) EUR 55 000 Austrijai;

s) EUR 100 000 Polijai;

t) EUR 200 000 Portugālei;

u) EUR 400 000 Rumānijai;

v) EUR 40 000 Slovēnijai;

w) EUR 35 000 Slovākijai;

x) EUR 35 000 Somijai;

y) EUR 200 000 Zviedrijai;

z) EUR 300 000 Apvienotajai Karalistei.

3. Izmaksu maksimālais apjoms, ko dalībvalstīm atmaksā par testiem/paraugu ņemšanu, kas veikta atbilstīgi programmai, vidēji nepārsniedz šādu summu:

a) ELISA testam EUR 2 par testu; b) agara gela imūndifūzijas testam EUR 1,2 par testu; c) HI testam H5/H7 pārbaudei EUR 12 par testu; d) vīrusa izdalīšanas testam EUR 40 par testu; e) PCR testam EUR 20 par testu; f) paraugu ņemšana no savvaļas putniem EUR 20 par paraugu.

9. pants

Transmisīvā sūkļveida encefalopātija (TSE), govju sūkļveida encefalopātija (BSE) un skrepi slimība

1. Ar šo laikposmam no 2010. gada 1. janvāra līdz 31. decembrim apstiprina Beļģijas, Bulgārijas, Čehijas, Dānijas, Vācijas, Igaunijas, Īrijas, Grieķijas, Spānijas, Francijas, Itālijas, Kipras, Latvijas, Lietuvas, Luksemburgas, Ungārijas, Maltas, Nīderlandes, Austrijas, Polijas, Portugāles, Rumānijas, Slovēnijas, Slovākijas, Somijas, Zviedrijas un Apvienotās Karalistes iesniegtās transmisīvo sūkļveida encefalopātiju (TSE) uzraudzības programmas un govju sūkļveida encefalopātijas (BSE) un skrepi slimības izskaušanas programmas.

2. Kopienas finansiālais ieguldījums ir 100 % no izmaksām, kas radušās katrai no 1. punktā minētajām dalībvalstīm, lai veiktu ātrus dzīvnieku testus, kas minēti Regulas (EK) Nr. 999/2001 III pielikuma A nodaļas I un II daļas 1.–5. punktā un minētās regulas VII pielikumā, apstiprinošos testus un primāros molekulāros diferencējošos testus, kas minēti Regulas (EK) Nr. 999/2001 X pielikuma C nodaļas 3. punkta 2. apakšpunkta c) punkta i) apakšpunktā, un 50 % no izmaksām, kas radušās katrai dalībvalstij, lai atbilstoši tās BSE un skrepi slimības izskaušanas programmām īpašniekiem kompensētu piespiedu kārtā nokauto un iznīcināto dzīvnieku vērtību, un 50 % apmērā no izmaksām par genotipēšanas paraugu analīzēm, un minētais ieguldījums nepārsniedz šādu summu:

a) EUR 1 670 000 Beļģijai;

b) EUR 720 000 Bulgārijai;

c) EUR 900 000 Čehijai;

d) EUR 1 000 000 Dānijai;

e) EUR 7 810 000 Vācijai;

f) EUR 200 000 Igaunijai;

g) EUR 3 570 000 Īrijai;

h) EUR 2 000 000 Grieķijai;

i) EUR 5 300 000 Spānijai;

j) EUR 12 500 000 Francijai;

k) EUR 6 000 000 Itālijai;

l) EUR 50 000 Kiprai;

m) EUR 240 000 Latvijai;

n) EUR 460 000 Lietuvai;

o) EUR 75 000 Luksemburgai;

p) EUR 1 150 000 Ungārijai;

q) EUR 20 000 Maltai;

r) EUR 2 500 000 Nīderlandei;

s) EUR 1 010 000 Austrijai;

t) EUR 3 100 000 Polijai;

u) EUR 1 350 000 Portugālei;

v) EUR 1 000 000 Rumānijai;

w) EUR 180 000 Slovēnijai;

x) EUR 650 000 Slovākijai;

y) EUR 410 000 Somijai;

z) EUR 650 000 Zviedrijai;

za) EUR 4 700 000 Apvienotajai Karalistei.

3. Kopienas finansiālais ieguldījums 1. punktā minētajās programmās ir par veiktajiem testiem un par piespiedu kārtā nokautajiem un iznīcinātajiem dzīvniekiem, un maksimālais apjoms vidēji nepārsniedz šādu summu:

a) par liellopu testiem EUR 5 par testu; b) par aitu un kazu testiem EUR 30 par testu; c) par apstiprinošiem un primārajiem molekulārajiem diferencējošajiem testiem EUR 175 par testu; d) par genotipēšanas testu EUR 10; e) par nokautu liellopu EUR 500; f) par nokautu aitu vai kazu EUR 70.

10. pants

Trakumsērga

1. Ar šo laikposmam no 2010. gada 1. janvāra līdz 31. decembrim apstiprina Bulgārijas, Ungārijas, Polijas, Rumānijas un Slovākijas iesniegtās trakumsērgas izskaušanas programmas.

2. Kopienas finansiālais ieguldījums ir 50 % no izmaksām, kas radušās katrai no 1. punktā minētajām dalībvalstīm, lai veiktu laboratorijas testus, konstatētu trakumsērgas antigēna vai antivielu klātbūtni, raksturotu trakumsērgas vīrusu, noteiktu vakcīnas ēsmu biomarķierus un titrāciju un iegādātos un izplatītu vakcīnas un ēsmas saskaņā ar programmām, un minētais ieguldījums nepārsniedz šādu summu:

a) EUR 820 000 Bulgārijai;

b) EUR 880 000 Ungārijai;

c) EUR 4 100 000 Polijai;

d) EUR 1 800 000 Rumānijai;

e) EUR 370 000 Slovākijai.

3. Izmaksu maksimālais apjoms, ko dalībvalstīm atmaksā par 1. punktā minētajām programmām, vidēji nepārsniedz šādu summu:

a) ELISA testam EUR 8 par testu; b) testam, ar ko nosaka tetraciklīnu kaulos EUR 8 par testu; c) fluorescējošo antivielu testam (FAT) EUR 12 par testu.

11. pants

Govju enzootiskā leikoze

1. Ar šo laikposmam no 2010. gada 1. janvāra līdz 31. decembrim apstiprina Igaunijas, Lietuvas, Maltas un Polijas iesniegtās govju enzootiskās leikozes izskaušanas programmas.

2. Kopienas finansiālais ieguldījums ir 50 % no izmaksām, kas radušās katrai no 1. punktā minētajām dalībvalstīm, lai veiktu laboratorijas testus un īpašniekiem kompensētu to nokauto dzīvnieku vērtību, uz kuriem attiecas minētās programmas, un minētais ieguldījums nepārsniedz šādu summu EUR:

a) EUR 20 000 Igaunijai;

b) EUR 20 000 Lietuvai;

c) EUR 500 000 Maltai;

d) EUR 1 400 000 Polijai.

3. Izmaksu maksimālais apjoms, ko dalībvalstīm atmaksā par 1. punktā minēto programmu, vidēji nepārsniedz šādu summu:

a) ELISA testam EUR 0,5 par testu; b) par agara gela imūndifūzijas testu EUR 0,5 par testu; c) par nokautajiem dzīvniekiem EUR 375 par dzīvnieku.

12. pants

Aujeski slimība

1. Ar šo laikposmam no 2010. gada 1. janvāra līdz 31. decembrim apstiprina Bulgārijas, Spānijas, Ungārijas un Polijas iesniegtās Aujeski slimības izskaušanas programmas.

2. Kopienas finansiālais ieguldījums 1. punktā minētajās programmās ir 50 % no izmaksām, kas radušās attiecīgajai dalībvalstij par laboratorijas testu veikšanu, un minētais ieguldījums nepārsniedz šādu summu:

a) EUR 25 000 Bulgārijai;

b) EUR 122 000 Ungārijai;

c) EUR 3 764 000 Polijai;

d) EUR 870 000 Spānijai.

3. Izmaksu maksimālais apjoms, ko dalībvalstīm atmaksā par 1. punktā minētajām programmām, ELISA testam vidēji nepārsniedz EUR 1 par testu.

II NODAĻA

DAUDZGADU PROGRAMMAS

13. pants

Trakumsērga

1. Ar šo laikposmam no 2010. gada 1. janvāra līdz 2012. gada 31. decembrim apstiprina Lietuvas un Austrijas iesniegtās trakumsērgas izskaušanas daudzgadu programmas.

2. Ar šo laikposmam no 2010. gada 1. janvāra līdz 31. decembrim apstiprina Igaunijas, Latvijas, Slovēnijas un Somijas iesniegto trakumsērgas izskaušanas daudzgadu programmu trešo gadu.

3. Kopienas finansiālais ieguldījums ir 50 % no izmaksām, kas radušās katrai no 1. un 2. punktā minētajām dalībvalstīm, lai veiktu laboratorijas testus, konstatētu trakumsērgas antigēna vai antivielu klātbūtni, raksturotu trakumsērgas vīrusu, noteiktu vakcīnas ēsmu biomarķierus, vecumu un titrāciju un iegādātos un izplatītu vakcīnas un ēsmas saskaņā ar programmām, un minētais ieguldījums nepārsniedz šādu summu:

a) EUR 950 000 Igaunijai;

b) EUR 1 130 000 Latvijai;

c) EUR 1 000 000 Lietuvai;

d) EUR 110 000 Austrijai;

e) EUR 550 000 Slovēnijai;

f) EUR 100 000 Somijai.

4. Izmaksu maksimālais apjoms, ko attiecīgajai dalībvalstij atmaksā par 1. punktā minētajām programmām, vidēji nepārsniedz šādu summu:

a) ELISA testam EUR 8 par testu; b) testam, ar ko nosaka tetraciklīnu kaulos EUR 8 par testu; c) fluorescējošo antivielu testam (FAT) EUR 12 par testu.

5. Par saistību summām turpmākajiem gadiem lemj, ņemot vērā programmas izpildi 2010. gadā.

14. pants

Aujeski slimība

1. Ar šo laikposmam no 2010. gada 1. janvāra līdz 31. decembrim apstiprina Beļģijas iesniegto Aujeski slimības izskaušanas daudzgadu programmas trešo gadu.

2. Kopienas finansiālais ieguldījums ir 50 % no izmaksām, kas Beļģijai radušās par laboratorijas testu veikšanu, un nepārsniedz EUR 262 000.

3. Izmaksu maksimālais apjoms, ko Beļģijai atmaksā par 1. punktā minēto programmu, ELISA testam vidēji nepārsniedz EUR 1 par testu.

15. pants

Govju enzootiskā leikoze

1. Ar šo laikposmam no 2010. gada 1. janvāra līdz 31. decembrim apstiprina Itālijas, Latvijas un Portugāles iesniegto govju enzootiskās leikozes izskaušanas daudzgadu programmu otro gadu.

2. Kopienas finansiālais ieguldījums ir 50 % no izmaksām, kas radušās katrai no 1. punktā minētajām dalībvalstīm, lai veiktu laboratorijas testus un īpašniekiem kompensētu to nokauto dzīvnieku vērtību, uz kuriem attiecas minētās programmas, un minētais ieguldījums nepārsniedz šādu summu:

a) EUR 800 000 Itālijai;

b) EUR 55 000 Latvijai;

c) EUR 750 000 Portugālei.

3. Izmaksu maksimālais apjoms, ko dalībvalstīm atmaksā par 1. punktā minētajām programmām, vidēji nepārsniedz šādu summu:

a) ELISA testam EUR 0,5 par testu; b) par agara gela imūndifūzijas testu EUR 0,5 par testu; c) par nokautajiem dzīvniekiem EUR 375 par dzīvnieku.

16. pants

Skrepi slimība

1. Ar šo laikposmam no 2010. gada 1. janvāra līdz 31. decembrim apstiprina Kipras 2009. gada 18. martā iesniegtās skrepi slimības daudzgadu uzraudzības un izskaušanas programmas otro gadu.

2. Kopienas finansiālais ieguldījums nepārsniedz EUR 8 200 000 un ir šāds:

a) 100 % no izmaksām, kas radušās Kiprai, lai veiktu ātrus testus, kuri minēti Regulas (EK) Nr. 999/2001 III pielikuma A nodaļas II daļas 1.–5. punktā un minētās regulas VII pielikumā, un primāros molekulāros diferencējošos testus, kas minēti Regulas (EK) Nr. 999/2001 X pielikuma C nodaļas 3. punkta 2. apakšpunkta c) punkta i) apakšpunktā;

b) 75 % no izmaksām, kas radušās Kiprai, lai īpašniekiem kompensētu to dzīvnieku vērtību, kas nokauti un iznīcināti saskaņā ar Kipras skrepi slimības uzraudzības un izskaušanas programmu;

c) 50 % no izmaksām par: i) genotipēšanas paraugu analīzi; ii) dzīvnieku eitanāzijā izmantoto preparātu iegādi; iii) personālu, kas pieņemts darbā, lai veiktu vienīgi programmā paredzētos uzdevumus; iv) liemeņu iznīcināšanu.

3. Izmaksu maksimālais apjoms, ko Kiprai atmaksā par 1. punktā minēto programmu, vidēji nepārsniedz šādu summu:

a) par aitu un kazu testiem EUR 30 par testu; b) par primārajiem molekulārajiem diferencējošajiem testiem EUR 175 par testu; c) par genotipēšanas testiem EUR 10 par testu; d) par nokautu aitu vai kazu EUR 100 par dzīvnieku.

III NODAĻA

VISPĀRĪGIE UN NOBEIGUMA NOTEIKUMI

17. pants

Kompensāciju īpašniekiem piespiedu kārtā nokauto vai nokauto dzīvnieku un iznīcināto produktu vērtībā piešķir 90 dienu laikā pēc dzīvnieka nokaušanas vai piespiedu nokaušanas vai produktu iznīcināšanas, vai pēc pilnībā aizpildīta īpašnieka pieteikuma iesniegšanas.

Pēc 90 dienām veiktiem kompensācijas maksājumiem piemēro Komisijas Regulas (EK) Nr. 883/2006 (12) 9. panta 1., 2. un 3. punktu.

18. pants

1. Dalībvalstu iesniegtos izdevumus Kopienas finansiālā ieguldījuma saņemšanai izsaka euro un aprēķina, neietverot pievienotās vērtības nodokli un citus nodokļus.

2. Ja dalībvalsts izdevumi ir valūtā, kas nav euro, attiecīgā dalībvalsts tos konvertē euro, piemērojot pēdējo valūtas maiņas kursu, ko Eiropas Centrālā banka ir noteikusi pirms pirmās tā mēneša dienas, kurā dalībvalsts ir iesniegusi pieteikumu.

19. pants

1. Kopienas finansiālo ieguldījumu 1.–16. pantā minētajām programmām piešķir, ja attiecīgās dalībvalstis:

a) īsteno programmas saskaņā ar attiecīgajiem Kopienas tiesību aktu noteikumiem, tostarp konkurences noteikumiem un noteikumiem par publisku līgumu slēgšanas tiesību piešķiršanu;

b) nodrošina, ka vēlākais līdz 2010. gada 1. janvārim stājas spēkā normatīvie un administratīvie akti, kas vajadzīgi 1.–16. pantā minēto programmu īstenošanai;

c) vēlākais līdz 2010. gada 31. jūlijam Komisijai iesniedz tehniskos un finanšu starpziņojumus par 1.–16. pantā minētajām programmām saskaņā ar Lēmuma 2009/470/EK 27. panta 7. punkta a) apakšpunktu;

d) attiecībā uz 8. pantā minētajām programmām sniedz ziņojumu Komisijai par izmeklēšanā iegūtajiem pozitīvajiem un negatīvajiem rezultātiem, kas noteikti mājputnu un savvaļas putnu uzraudzības laikā; šie rezultāti, izmantojot Komisijas tiešsaistes sistēmu, jāiesniedz reizi trijos mēnešos četru nedēļu laikā pēc tā mēneša beigām, kas aplūkots ziņojumā;

e) attiecībā uz 1.–16. pantā minētajām programmām vēlākais līdz 2011. gada 30. aprīlim iesniedz Komisijai nobeiguma ziņojumu par programmas tehnisko izpildi saskaņā ar Lēmuma 2009/470/EK 27. panta 7. punkta b) apakšpunktu, pievienojot pamatotus pierādījumus par dalībvalstu izmaksām un rezultātiem, kas gūti laikposmā no 2010. gada 1. janvāra līdz 31. decembrim;

f) attiecībā uz 1.–16. pantā minētajām programmām efektīvi īsteno programmu;

g) attiecībā uz 1.–16. pantā minētajām programmām neiesniedz papildu pieprasījumus par citiem Kopienas ieguldījumiem šajos pasākumos un iepriekš nav iesniegušas šādus pieprasījumus.

2. Ja dalībvalsts neievēro 1. punkta prasības, Komisija samazina Kopienas finansiālo ieguldījumu, ņemot vērā gan saistību neizpildes veidu, gan nopietnību un Kopienai radītos finanšu zaudējumus.

20. pants

Šo lēmumu piemēro no 2010. gada 1. janvāra.

21. pants

Šis lēmums ir adresēts dalībvalstīm.

Briselē, 2009. gada 26. novembrī Komisijas vārdā – Komisijas locekle Androulla VASSILIOU

(1) OV L 155, 18.6.2009., 30. lpp.

(2) OV L 397, 30.12.2006., 22. lpp.

(3) OV L 115, 29.4.2008., 44. lpp.

(4) OV L 147, 31.5.2001., 1. lpp.

(5) OV L 10, 14.1.2006., 16. lpp.

(6) OV L 314, 1.12.2007., 29. lpp.

(7) OV L 322, 2.12.2008., 39. lpp.

(8) OV L 248, 16.9.2002., 1. lpp.

(9) OV L 34, 4.2.2009., 11. lpp.

(10) OV L 194, 25.7.2009., 56. lpp.

(11) OV L 209, 11.8.2005., 1. lpp.

(12) OV L 171, 23.6.2006., 1. lpp.